Naziv obveznika: **OSNOVNA ŠKOLA MATIJE GUPCA**

Adresa obveznika: **49245 GORNJA STUBICA, MATIJE GUPCA 2**

Broj RKP – a: **15657**

Matični broj:  **03033104** OIB: **93929174665**

Oznaka razine: **31**

Šifra djelatnosti:  **8520** **Osnovno obrazovanje**

Razdjel: **000 nema razdjela**

Šifra županije/grada/općine:  **županija KRAPINSKO-ZAGORSKA ,**

 **125 općina GORNJA STUBICA**

IBAN: **HR8123900011100018377**

 **BILJEŠKE UZ FINANCIJSKE IZVJEŠTAJE ZA RAZDOBLJE**

 **OD 1. SIJEČNJA DO 31. PROSINCA 2023. GODINE**

Osnovna škola Matije Gupca Gornja Stubica posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Osnovna škola Matije Gupca Gornja Stubica na kraju obračunskog razdoblja 31. prosinca 2023.g. imala je 84 djelatnika.

Financijsko poslovanje izvršeno je u skladu s propisima i financijskim mogućnostima.

Škola ima jedan žiro-račun na koji pristižu sredstva i vodi se zajedničko knjigovodstvo na analitički odvojenim kontima i prema izvoru financiranja.

Škola se financira iz više izvora. Sredstva za plaće i ostale naknade za zaposlene, te prijevoz djelatnika isplaćuje se putem Državne riznice. Sredstva za Odjel djece s teškoćama u razvoju financira MZO uplatom na IBAN škole.

Materijalni troškovi financiraju se iz decentraliziranih i izvornih sredstava KZŽ.

Od rujna 2019.g. imamo Odjel osnovnog glazbenog obrazovanja u OŠ. Plaće se isplaćuju putem Državne riznice, ostali materijalni troškovi pokrivaju se iz decentraliziranih sredstva KZŽ i participacija koje uplaćuju roditelji polaznika Glazbene škole.

Troškove prehrane učenika financira Ministarstvo znanosti i obrazovanja, uplatom sredstava na račun osnivača KZŽ, prema broju učenika koji redovito pohađaju školu i uključeni su u prehranu prema podacima iz e-Dnevnika.

Do lipnja 2023.g.bili smo uključeni u projekt „Zalogajček“ (osiguravanje školske prehrane za djecu u riziku od siromaštva - Fond europske pomoći za najpotrebitije).

U 2023.g.uključeni smo u provedbi projekta Školske sheme –isporuke voće i povrća / mlijeka i mliječnih proizvoda (ugovor o provedbi Školske sheme s osnivačem KZŽ).

U sklopu projekta Baltazar imali smo sedam pomoćnika u nastavi, od rujna 2023.g. imamo šest pomoćnika (troškove plaće i prijevoza isplaćuje KZŽ iz sredstva Europskog socijalnog fonda). Imamo jednog pomoćnika u nastavi kojeg financira 100% JLS i jednog pomoćnika s dodatnim satima mimo projekta Baltazar koje financira 50% KZŽ i 50% JLS.

Provodimo izvannastavnu aktivnost Građanski odgoj i obrazovanje, sredstva za naknadu osigurava županija kao i potporu za održavanje informatičke opreme, e-Tehničari u osnovnim školama.

U 2019.g. postali smo partner Edukacijskog centra iz Irske u provođenju projekta ERASMUS+ KA201 STEAMing, projekt se provodio do kraja studenoga 2022.g. Po završetku projekta i predanom izvješću u 2023.g.primili smo 20% odobrenog iznosa po ugovoru.

**Bilanca**

Ukupna vrijednost imovine na dan 31.12.2023.godine iznosi 1.883.004,43 € što je jednako obvezama i vlastitim izvorima.

**Imovina**

Razlika između početnog i završnog stanja na računima dugotrajne imovine nastala je zbog nabave nove opreme, ispravka vrijednosti, rashodovanja, prijenosa imovine koja se vodila u poslovnim knjigama Ministarstva znanosti i obrazovanja (projekt Podrška provedbi Cjelovite kurikularne reforme) u poslovne knjige škole i preknjiženja imovine s računa 02 na račun 04 (kako bi svu imovinu imali jednoznačno evidentiranu sukladno čl.18 Pravilnika o proračunskom računovodstvu NN 124/2014 - uputa Ministarstva znanosti i obrazovanja). Oprema se rashodovala jer je povjerenstvo za popis imovine ustanovilo kako je oprema neupotrebljiva te je dala prijedlog za rashod iste, a ravnatelj je donio odluku o rashodovanju. Za ispravak vrijednosti korištene su propisane stope, udžbenici se jednokratno otpisuju stavljanjem u upotrebu.

U 2023.g. izrađena je projektno-tehnička dokumentacija za obnovu zgrade PŠ Dobri Zdenci i OŠ Matije Gupca (stara škola) te elaborat optimalnog tehničkog rješenja za sunčane elektrane pa imamo vrijednosti na računu 05 Dugotrajna nefinancijska imovina u pripremi.

Financijska imovina – vrijednost na kraju 2023.g veća je za 11% u odnosu na 2023.g.

Manje je novaca na računu, trošili smo preneseni višak iz 2022.g. Novac na računu odnosi se na primljena sredstva za provođenje EU projekta Erasmus + KA201, uplate roditelja za glazbenu školu, sredstva školske zadruge, najam dvorane, za troškove ŽSV.

Depoziti, jamčevni polozi i potraživanja od zaposlenih te za više plaćene poreze i ostalo veća je vrijednost za 146%. U 2023.g. imali smo puno bolovanja na teret HZZO-a pa imamo veći saldo na kontu 12911 potraživanja za naknade koje se refundiraju i imamo potraživanja za predujmove 12912 (plaćena psihodijagnostička sredstava –Naklada slap).

Potraživanja za prihode poslovanja –znatno su manja u odnosu na 2022.g. jer u 2023.g. nemamo potraživanja od JLS za sufinanciranje školske kuhinje –konto 1636, potraživanja od roditelja za glazbenu školu su manja i nema potraživanja roditelja za sufinanciranje školske prehrane. Potraživanja za prihode od pruženih usluga (najam školskog prostora) su veća za 85%.

Rashodi budućih razdoblja, veća je vrijednost na kraju godine zbog povećanja plaće i ostalih troškova poslovanja. Tu su evidentirani rashodi za zaposlene za prosinac 2023.g., osiguranje za 2024.g. i ostali materijalni troškovi.

**Obveze i vlastiti izvori**

Ukupne obveze su veće za 36%, obveze za zaposlene su veće za 18% u odnosu na početak proračunske godine zbog povećanja plaća, veće su obveze za materijalne rashode zbog porasta cijena. Račun 239 je veći zbog puno bolovanja i knjiženih refundacija bolovanja na teret HZZO-a (obveze PK za povrat u proračun).

Višak prihoda poslovanja – iznosi 20.135,83 €, manji je u odnosu na početak godine za 48% jer smo u proračunskoj godini 2023.g. imali ukupni manjak prihoda 18.452,48 €, trošili smo preneseni višak iz 2022.g.

Provedena je korekcija rezultata propisana čl. 82 Pravilnika o proračunskom računovodstvu te je manjak prihoda od nefinancijske imovine pokriven viškom prihoda poslovanja i prenesenim viškom iz prethodne godine.

Obračunati prihodi poslovanja, račun 96, su znatno manji jer u 2023.g. nemamo prihoda od JLS i roditelja za sufinanciranje školske kuhinje.

Izvanbilančni zapisi – manji su u odnosu na početak godine jer smo u 2023.g. knjižili prijenos imovine koja se vodila u poslovnim knjigama Ministarstva znanosti i obrazovanja (projekt Podrška provedbi Cjelovite kurikularne reforme) u poslovne knjige škole.

Sudski sporovi u tijeku – imamo dvije tužbe pred Općinskim sudom u Zlataru zbog zapošljavanja učitelja informatike. Nemamo procjene financijskog učinka za predmetne sporove, nemamo izvanbilančnu evidenciju.

Školska ustanova nema iskazane podatke u bilanci o dugoročnim i kratkoročnim kreditima i zajmovima te kamatama na kredite i zajmove. Škola nema upisanu hipoteku na nekretnine u zemljišnim knjigama.

**Obrazac PR RAS**

**Prihodi poslovanja**

Tekuće pomoći od institucija i tijela EU, 6323– ostvareni su 51% manji prihodi u odnosu na 2022.g., škola je bila partner Edukacijskog centra iz Irske u europskom projektu Erasmus+ KA 201, u tekućoj godini, po završetku projekta i završnom izvješću odobreno nam je 20% sredstava po ugovoru.

Tekuće pomoći PK iz proračuna koji im nije nadležan,636-ostvareni prihodi 21% veći zbog povećanja plaća i materijalnih prava djelatnika, kapitalne pomoći su veće jer smo u 2023.g. nabavljali više udžbenika za korištenje više godina koji se knjiže u dugotrajnu imovinu.

Prihod po posebnim propisima ,652– manji su jer više nemamo prihod od roditelja za sufinanciranje školske prehrane.

Manji su prihodi od prodaje proizvoda te pruženih usluga, 661 –najam školskog prostora, najam stana, prihodi od prodaje proizvoda školske zadruge, prodaje školskog lista i starog papira.

Tekuće donacije su manje –radi se o sportskoj opremi ŽŠSS KZŽ, knjige Katarina Zrinski i donacije trgovačkih društva. Imamo kapitalne donacije – set robota, kamere za umjetnu inteligenciju (IRIM).

Prihodi iz nadležnog proračuna –veći su u odnosu na 2022.g. za 88 %, sredstva Županije, decentralizirana u iznosu od 48.296,00 € i ostala sredstva županije u iznosu od 157.263,21 €, od toga je 72.000,00 € prihod za financiranje rashoda za nabavu nefinancijske imovine (projektno-tehnička dokumentacija za obnovu PŠ Dobri Zdenci i OŠ Matije Gupca-stara škola).

**Rashodi poslovanja**

Rashodi za zaposlene,31 –veći su za 16% nego prošle godine, povećanje plaća i materijalnih prava djelatnika,

Materijalni rashodi, 31 –veći za 13%

Manji su troškovi službenih putovanja, jer su u 2022.g. realizirana putovanja vezana uz projekt Erasmus+ KA201 dok u 2023.g. nema putovanja.

Veći su troškovi prijevoza djelatnika na posao i s posla. Rashodi za materijal i energiju –ostvareni su 56 % veći nego prošlu godinu, zbog povećanja cijena energenata i materijala.

Naknade troškova osobama izvan radnog odnosa –u 2022.g. imamo veliki trošak zbog realizacije projekta Erasmus+ KA201 te plaćanja smještaja, prijevoza i ostalih troškova sudionicima projekta iz drugih zemalja koji su partneri u projektu. Naša je škola u lipnju bila organizator STEAMING training Course, u 2023.g. nemamo navedene troškove

U 2023.g. nemamo troškove sudskih postupaka jer nema isplata razlika plaća po sudskim presudama.

Financijski rashodi- manji su jer nemamo troškova zateznih kamata (nije bilo isplata razlike plaća po sudskim presudama).

U 2023.g. imamo prijenos sredstava između proračunskih korisnika istog proračuna, račun 369, za održavanje ŽSV knjižničara.

Naknade građanima u naravi – rashod je manji, knjižena je nabava udžbenika radnog karaktera koji se koriste jednu godinu i daruju se učenicima.

Na računu 381 knjižena je nabava higijenskih potrepština, što u 2022.g. nismo imali.

Prihoda od prodaje nefinancijske imovine nemamo, stan je otplaćen u 2022.g.

Rashodi za nabavu nefinancijske imovine znatno su veći su u odnosu na 2022.g. zbog nabave klavira za glazbenu školu, ormara za instrumente, nabave knjiga za knjižnicu, opreme za kuhinju i izrade projektno-tehničke dokumentacije za obnovu PŠ Dobri Zdenci i stare škole što je knjiženo na računu 45 dodatna ulaganja na nefinancijskoj imovini.

UKUPNI PRIHODI OSTVARENI U 2023. G. IZNOSE 1.747.489,61

UKUPNI RASHODI OSTVARENI U 2023. G. IZNOSE 1.765.942,09

OSTVAREN JE MANJAK PRIHODA U IZNOSU 18.452,48

U 2023.g. prenosimo višak u iznosu od 38.588,31 €. Viškom iz prethodnih godina pokrivamo manjak prihoda ostvaren u 2023.g. U 2024.g. prenosimo višak u iznosu od 20.135,83 €, a odnosi se na EU projekt Erasmus+ KA201, uplate roditelja za glazbenu školu, sredstva školske zadruge, najam dvorane, sredstva za održavanje ŽSV.

**Obrazac RAS-funkcijski**

Uz osnovno obrazovanje u 2022.g. imali smo troškove povezane s predškolom i prikazali ih pod Broj. Ozn. Funk. Klas.0911 (do 31.12.2021.g. imali smo predškolu) što u 2023.g. nemamo.

Rashode školske kuhinje, prijevoza namijenjenog za učenike i osiguranje učenika prikazali smo pod brojčanom oznakom funkcijske klasifikacije 096 Dodatne usluge u obrazovanju.

**Obrazac P-VRIO**

Tijekom 2023.g. iskazana je promjena u obujmu proizvedene dugotrajne imovine, povećana je vrijednost imovine za 13.530,38 € na temelju Odluke Ministarstva znanosti i obrazovanja o prijenosu dugotrajne nefinancijske imovine, tableti Foxconn, projektori ViewSonic i prijenosnik Dell Latitude (projekt Podrška provedbi Cjelovite kurikularne reforme).

Imamo smanjenje vrijednosti imovine 12,22 € zbog rashodovanja imovine koja ima sadašnju vrijednost. Radi se o rashodovanju Vivax LED TV zbog napuknutog ekrana. TV ćemo zbrinuti s elektroničkim otpadom.

**Obveze**

Stanje obveza 31.12.2023.g. iznose 174.615,40 €, a odnose se na obveze za zaposlene koje će biti podmirene u siječnju 2024.g., obveze za materijalne rashode koje ćemo podmiriti tokom siječnja i veljače prema dospijeću i obveze za povrat u proračun –sredstva koja refundira HZZO. Dospjelih obveze nema.

U Gornjoj Stubici, 30.01.2024.

Osoba za kontaktiranje: Ravnateljica:

Karmen Lisak-Sinković Sanja Knezić, prof.

Telefon za kontakt:

049/289164 M.P. \_\_\_\_\_\_\_\_\_\_\_\_\_\_\_\_\_\_

 Odgovorna osoba (potpis)